Hominini

::*Hominini môže byť aj latinský názov jedného z tribusov podčeľade Homininae, ktorého slovenský názov je homininy, pozri [[homininy]]*
**Hominini** (iné slovenské názvy pozri nižšie; lat. Homininae) je podčeľaď čeľade hominidi (Hominidae) patriacej do hominoidovcov. Obsah tejto podčeľade sa mení v závislosti od zvoleného systému hominoidovcov, ale vždy obsahuje minimálne rod človek (*Homo*), podľa ktorého je aj pomenovaná. V súčasných textoch táto podčeľaď najčastejšie pozostáva z človeka (*Homo*), australopitekov v širšom ponímaní (Australopithecina/Australopithecinae), šimpanza (*Pan*) a gorily (*Gorilla*).

## Názvy
Základný slovenský názov taxónu Homininae je **hominini** či **hominíni**. 

Ojedinele sa vyskytuje aj tvar **homininy**, ale týmto slovenským názvom sa správnejšie označuje tribus Hominini  (slovo Hominini tu je latinský, nie slovenský názov) - pozri homininy.

Jeden zo starších názvov taxónu Homininae je **človekobližné**, pričom -bližné je staršia (i keď občas dodnes používaná) slovenská koncovka názvov podčeľadí. Technicky by súčasný tvar tohto názvu mal znieť *človekorodé*, keďže novšia slovenská koncovka názvov podčeľadí znie -rodé (porov. napr. v článku podčeľaď). Tvar človekorodé sa však, zdá sa, na označenie podčeľade Homininae v literatúre reálne vôbec nepoužíva. Staršie (teda v čase, keď sa koncovka -rodé ešte nepoužívala na označenie podčeľadí) sa názvom človekorodé označovali vyššie primáty (Anthropoidea).

Pozor na zámenu s angličtinou, kde sa anglickým názvom *hominins* neoznačuje podčeľaď Homininae, ale tribus Hominini (po slovensky homininy).

## Systém
V závislosti od zvoleného systému hominoidovcov môže podčeľaď Homininae pozostávať z týchto taxónov (jednotlivé možnosti sú tu zoradené od najširšej po najužšiu, v súčasnosti sa najčastejšie vyskytuje tretia možnosť):
* človek (*Homo*), australopitekovia (Australopithecina/Australopithecinae), šimpanz (*Pan*), gorila (*Gorilla*), orangutan (*Pongo*), gibon (*Hylobates*) (a prípadné vyhynuté rody príbuzné s gorilou, ako aj vyhynuté rody príbuzné s orangutanom a gibonom a dryopity) [*Toto sa v niektorých iných systémoch zvykne označovať ako nadčeľaď [[hominoidovce]] (Hominoidea).*];
* človek, australopitekovia, šimpanz, gorila, orangutan (a prípadné vyhynuté rody príbuzné s gorilou, ako aj vyhynuté rody príbuzné s orangutanom a dryopity) [*Toto sa v niektorých iných systémoch zvykne označovať ako čeľaď [[hominidi v širšom zmysle|hominidi (Hominidae) v širšom zmysle]].*];
* človek, australopitekovia, šimpanz, gorila (a prípadné vyhynuté rody príbuzné s gorilou a niekedy aj dryopity)  [*Vnútorné členenie, čiže tribusy a podtribusy, takto definovanej podčeľade Homininae pozri napríklad v článkoch [[hominidi v širšom zmysle]] a [[hominoidovce]].*];
* človek, australopitekovia, šimpanz [*Toto sa v niektorých iných systémoch zvykne označovať ako tribus [[homininy]] (Hominini).*];
* človek, australopitekovia [*Toto sa v niektorých iných systémoch zvykne označovať ako podtribus [[Hominina]] v širšom zmysle alebo ako čeľaď [[hominidi v užšom zmysle|hominidi (Hominidae) v užšom zmysle]].*];
* len človek  [''Toto sa v niektorých iných systémoch zvykne označovať ako podtribus Hominina v užšom zmysle]. 

Prehľad systémov pozri v článku hominoidovce. 

## Zdroje

## Iné projekty

Kategória:Hominidi